b"\n_START_ARTICLE_\nCamelina sativa\n_START_SECTION_\nCultiu i usos\n_START_PARAGRAPH_\nCom que la planta t\xc3\xa9 unes llavors amb un alt contingut en oli, que \xc3\xa9s comestible, antigament (hi ha evid\xc3\xa8ncies del seu conreu des de fa com a m\xc3\xadnim 3.000 anys) es feia servir com a combustible en les ll\xc3\xa0nties per a la il\xc2\xb7luminaci\xc3\xb3 i com a aliment pels animals. Actualment es proposa el conreu d'aquesta planta com a cultiu energ\xc3\xa8tic (biodiesel)i especialment com a combustible pels avions. Per raons econ\xc3\xb2miques aquest conreu es fa aprofitant el per\xc3\xadode del guaret en els cultius de cereals._NEWLINE_La Camelina es conrea, per exemple, als Estats Units i el Canad\xc3\xa0, necessita poca aigua o nitrogen per a prosperar i pot cr\xc3\xa9ixer en terres marginals i no competeix amb els conreus alimentaris. Es pot fer dins una rotaci\xc3\xb3 de conreus amb els cereals com el blat i aix\xc3\xad el s\xc3\xb2l elimina toxines, ja que la Camelina pertany a una fam\xc3\xadlia bot\xc3\xa0nica diferent (amb una activitat sobre el s\xc3\xb2l diferenciada) de la del cereals_NEWLINE_L'oli t\xc3\xa9 alt contingut, m\xc3\xa9s del 45%, en omega-3 i antioxidants.\n_START_SECTION_\nCom a esp\xc3\xa8cie invasora\n_START_PARAGRAPH_\nLa subesp\xc3\xa8cie C. sativa subsp. linicola es considera una mala herba dels camps de lli. De fet les llavors de camelina s'han anat adaptant elles mateixes al llarg de centenars d'anys a la mida de les llavors del lli perqu\xc3\xa8 no puguin ser separades mitjan\xc3\xa7ant el garbellat, aix\xc3\xb2 \xc3\xa9s un cas de mimetisme vavilovi\xc3\xa0."